FI Euroopan unionin virallinen lehti C 66/16

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY mukainen Puolan tasavallan hallituksen ilmoitus

(2017/C 66/07)

JULKINEN TARJOUSKILPAILU ÖLJY- JA MAAKAASUESIINTYMIEN ETSINTÄÄ JA HYÖDYNTÄMISTÄ SEKÄ ÖLJYN JA MAAKAASUN TUOTANTOA KOSKEVASTA LUVASTA LESZNON ALUEELLA

I JAKSO: OIKEUSPERUSTA

1. Geologista ja kaivostoimintaa koskevan lain 49 h pykälän 2 momentti (Puolan lakikokoelma Dziennik Ustaw 2016, 1131 kohta)

2. Hallituksen 28 päivänä heinäkuuta 2015 antama asetus hiilivetyesiintymien etsintää ja hyödyntämistä ja hiilivetyjen tuotantoa koskevien lupien sekä hiilivetyjen tuotantoa koskevien lupien tarjouskilpailuista (Puolan lakikokoelma 2015, 1171 kohta)

3. Euroopan parlamentin ja neuvoston direktiivi 94/22/EY, annettu 30 päivänä toukokuuta 1994, hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä (EYVL L 164, 30.6.1994, s. 3, puolankielinen erityispainos: luku 6, nide 2, s. 262)

II JAKSO: TARJOUKSIA PYYTÄVÄ ELIN

Nimi: Ministerstwo Środowiska [ympäristöministeriö] Postiosoite: ul. Wawelska 52/54, 00–922 Warsaw, Puola Puhelin +48 22 3692449, +48 22 3692447, faksi +48 22 3692460 Verkkosivusto: www.mos.gov.pl

III JAKSO: MENETTELYN KOHDE

1) Toiminta, johon lupa myönnetään:

Öljy- ja maakaasuesiintymien etsintä ja hyödyntäminen sekä öljyn ja maakaasun tuotanto Lesznon alueella, lupalohkot 226, 245 ja 246.

2) Alue, jolla toiminta toteutetaan:

Tämän tarjouskilpailun kohteena olevan alueen rajat määritetään PL-1992-koordinaattijärjestelmän seuraavien pisteiden välisillä linjoilla:

Kohta nro X (PL-1992) Y (PL-1992) 1 466 689,560 337 158,511 2 466 644,385 337 595,470 3 467 081,589 338 410,259 4 466 285,501 338 174,746 5 466 127,497 337 330,790 6 465 569,170 337 388,835 7 465 510,407 338 244,912 8 464 695,800 338 580,800 9 464 592,681 338 901,650 10 465 144,249 340 978,731 11 464 295,400 342 400,978 12 464 475,266 342 578,282 13 465 608,937 342 132,347 14 461 815,480 351 708,880 15 460 228,570 355 230,040 16 460 036,440 362 017,350 17 458 190,400 361 718,220 18 436 498,396 361 368,446 19 436 501,630 361 242,930 20 436 769,020 355 921,345 21 436 798,340 355 337,820 22 441 243,476 318 392,537 23 459 794,179 322 788,021 24 456 667,226 328 120,689 25 468 260,858 335 437,605 26 467 589,228 337 133,127 27 467 407,893 336 934,213

Tarjouskilpailun kohteena olevan alueen pystysuuntaisen projektion pinta-ala on 966,43 km2.

Tarjouskilpailun kohteena oleva alue sijaitsee seuraavissa piirikunnissa ja kunnissa:

Wielkopolskien voivodikunta

Wolsztynin piirikunta: Przemętin kunta (< 0,00 prosenttia alueesta)

Kościanin piirikunta: Śmigielin (9,10 prosenttia), Kościanin (2,57 prosenttia) ja Krzywińin (11,56 prosenttia) kunta

Lesznon piirikunta: Włoszakowicen (4,04 prosenttia), Lipnon (10,73 prosenttia), Święciechowan (10,78 prosenttia), Osiecznan (13,30 prosenttia), Rydzynan (6,45 prosenttia) ja Krzemieniewon (11,70 prosenttia) kunta

Lesznon piirikunta: Lesznon kunta (3,29 prosenttia)

Gostyńin piirikunta: Gostyńin (7,94 prosenttia), Poniecin (6,16 prosenttia) ja Krobian (1,58 prosenttia) kunta

Lubuskien voivodikunta

Wschowan piirikunta: Wschowan kunta (0,78 prosenttia).

Permi- ja kivihiilikaudella muodostuneissa kerrostumissa tehtävien töiden tarkoituksena on laatia dokumentaatio sekä tuottaa öljyä ja maakaasua edellä kuvatulla alueella.

3) Määräaika, vähintään 90 päivää ilmoituksen julkaisupäivästä, ja tarjousten jättämispaikka:

Tarjoukset on toimitettava Puolan ympäristöministeriön päätoimipaikkaan viimeistään 91 päivänä sen päivän jälkeen, jona tämä ilmoitus on julkaistu Euroopan unionin virallisessa lehdessä, klo 16.00 mennessä Keski-Euroopan aikaa (CET/CEST). Tarjousten määrä ja tarjoajien nimet esitetään tarjousten arviointikomitean julkisessa kokouksessa 14 päivän kuluessa tarjousten jättämisen määräajan päättymisestä.

4) Yksityiskohtainen tarjouseritelmä, joka sisältää tarjouksen arviointiperusteet ja niiden painotuksen, millä varmistetaan, että 9 päivänä kesäkuuta 2011 annetun geologista ja kaivostoimintaa koskevan lain 49 k pykälässä annetut ehdot täyttyvät:

Tarjouksia saavat jättää yritykset, joista on annettu hyväksymismenettelyssä myönteinen päätös, kuten geologista ja kaivostoimintaa koskevan lain 49 a pykälän 16 momentin 1 ja 2 kohdassa säädetään, itsenäisesti tai toimijana, jos usea yritys hakee lupaa yhdessä.

Tarjousten arviointikomitea arvioi vastaanotetut tarjoukset seuraavien perusteiden pohjalta:

30 prosenttia : taloudelliset valmiudet, jotka tarjoavat riittävän takuun siitä, että hiilivetyesiintymien etsintään ja hyödyntämiseen ja hiilivetyjen tuotantoon liittyvät toimet toteutetaan, sekä erityisesti suunniteltujen toimien rahoituslähteet ja -menetelmät, mukaan luettuna omien varojen ja ulkoisen rahoituksen osuus 25 prosenttia : tekniset valmiudet hiilivetyesiintymien etsintään ja hyödyntämiseen ja hiilivetyjen tuotantoon sekä erityisesti asianmukaiset tekniset, organisatoriset, logistiset ja inhimilliset resurssit 20 prosenttia : geologisten töiden, geologiset toimet mukaan luettuina, tai ehdotettujen kaivostoimien laajuus ja aikataulu 10 prosenttia : kokemus hiilivetyesiintymien etsinnästä ja hyödyntämisestä tai hiilivetyjen tuotannosta, millä varmistetaan turvallinen toiminta, ihmisten ja eläinten hengen ja terveyden suojelu sekä ympäristönsuojelu 10 prosenttia : geologisiin töihin, geologiset toimet mukaan luettuina, tai kaivostoimiin ehdotettu tekniikka käyttäen innovatiivisia elementtejä, jotka on kehitetty tähän hankkeeseen 5 prosenttia : pakollisen näytteiden keräämisen laajuus ja aikataulu geologisten toimien aikana, mukaan luettuina porausnäytteet.

Jos, kun tarjoukset on arvioitu edellä eriteltyjen perusteiden pohjalta, kahdella tai useammalla tarjouksella on sama tulos, kaivosoikeuksia koskevan korvauksen määrää etsintä- ja hyödyntämisvaiheessa käytetään lisäperusteena, jonka mukaan voidaan tehdä lopullinen päätös kyseisten tarjousten välillä.

5) Geologisten tietojen vähimmäislaajuus

Lupatiedot alueen nimi: Leszno sijainti: maalla, lupalohkot 226, 245 ja 246 Esiintymätyyppi tavanomaisia öljy- ja maakaasuesiintymiä Rakennetasot kenotsooinen myöhäispermikausi + mesotsooinen kivihiilikausi + varhaispermikausi Raakaöljykerrostumat tavanomainen Lähdekivet ala- ja yläkivihiilikauden mutakivi-savisarjat, dolomiittikerrostuman karbonaattikivet Esiintymät pääasiassa varhaispermikauden hiekkakivet, myös murtuneet kivihiilikauden kivet, myöhäispermikauden kalkkikivet ja dolomiittikerrostuman karbonaattikivet Tiivistekivet myöhäispermikauden evaporiitit Maapeitteen paksuus 1 500 –1 800 m dolomiittikerrostuma 1 800 –2 400 m varhaispermikausi ja myöhäispermikauden kalkkikivi 2 100 –2 600 m kivihiilikauden kivet Loukun tyyppi rakenteellinen Lähistöllä havaitut esiintymät (MK – maakaasu) Brońsko (MK): löydetty vuonna 2001, kumulatiivinen tuotanto (14 vuotta): 7 920,35 miljoonaa m3, tuotanto vuonna 2015: 781,0 miljoonaa m3, varannot ja resurssit: 15 797,79 miljoonaa m3 (teollinen: 15 178,85 miljoonaa m3) Kościan S (MK): löydetty vuonna 1995, kumulatiivinen tuotanto (14 vuotta): 6 577,74 miljoonaa m3, tuotanto vuonna 2015: 370,87 miljoonaa m3, varannot ja resurssit: 3 781,94 miljoonaa m3 (teollinen: 2 204,94 miljoonaa m3) Ruchocice (MK): löydetty vuonna 2003, kumulatiivinen tuotanto (6 vuotta): 348,28 miljoonaa m3, tuotanto vuonna 2015: 40,99 miljoonaa m3, varannot ja resurssit: 484,72 miljoonaa m3 (teollinen: 453,02 miljoonaa m3) Wielichowo (MK): löydetty vuonna 2002, kumulatiivinen tuotanto (6 vuotta): 536,38 miljoonaa m3, tuotanto vuonna 2015: 91,64 miljoonaa m3, varannot ja resurssit: 863,62 miljoonaa m3 (teollinen: 852,86 miljoonaa m3) Tarchały (MK): löydetty vuonna 1970, kumulatiivinen tuotanto (42 vuotta): 1 855,06 miljoonaa m3, tuotanto vuonna 2015: 17,18 miljoonaa m3, varannot ja resurssit: 1 537,75 miljoonaa m3 (teollinen: 429,94 miljoonaa m3) Ujazd (MK): löydetty vuonna 1978, kumulatiivinen tuotanto (38 vuotta): 1 316,36 miljoonaa m3, tuotanto vuonna 2015: 0,51 miljoonaa m3, varannot ja resurssit: 103,64 miljoonaa m3 (teollinen: 5,96 miljoonaa m3) Grodzisk Wielkopolski (MK): löydetty vuonna 1976, hyödynnetty 1978–2004, kumulatiivinen tuotanto (27 vuotta): 1 966,65 miljoonaa m3 Żakowo (MK) – löydetty vuonna 1965, hyödyntämätön, varannot ja resurssit: 2 150 miljoonaa m3 Kąkolewo (MK) – löydetty vuonna 1970, hyödyntämätön, varannot ja resurssit: 240 miljoonaa m3 (teollinen: ei ole) Tehdyt seismiset tutkimukset (oikeudenhaltija) 1975–1977 Kościan-Gostyń 2D (valtion kassa) 1975–1976 Kościan-Śrem 2D (valtion kassa) 1975 alueellinen profiili 2D (valtion kassa) 1975 Wschowa-Gostyń-Milicz 2D (valtion kassa) 1976 Pre-Sudeten Monocline 2D (valtion kassa) 1976–1979 Nowa Sól-Góra-Milicz 2D (valtion kassa) 1980 Góra-Rawicz 2D (Valtionkassa) 1986–1988 Leszno-Rawicz 2D (valtion kassa) 1988 Pogorzela-Krotoszyn 2D (valtion kassa) 1988 Śrem-Gostyń 2D (valtion kassa) 1989 Leszno-Rawicz 2D (PGNiG) 1989–1990 Nowy Tomyśl-Wolsztyn-Leszno 2D (PGNiG) 1989 Śrem-Gostyń 2D (PGNiG) 1990–1992 Sława-Leszno 2D (PGNiG) 1992 Kościan-Śrem 2D (PGNiG) 1996 Zbarzewo 3D (PGNiG) 1997–1999 Kościan-Krobia 2D (PGNiG) 1998 Kościan-Krzywin 3D (PGNiG) 1998–1999 Jaraczewo-Pogorzela 2D (PGNiG) 2013 Tworzanice 3D (FX Energy) 2012 Kościan-Żakowo-Frankowo 2D/3D (FX Energy) Vertailulähteet ja viereiset lähteet (TVD) vertailulähteet: Jezierzyce 1 (2 668 m), Święciechowa 1 (2 776,8 m), Święciechowa 2 (2 200 m), Żakowo 6 (2 216 m), Górka Duchowna 1 (2 443 m, FX Energy) viereiset lähteet: Dąbcze 2 (2 203,7 m), Śmiłowo 1 (2 130 m), Siciny 2 (3 520 m), Siciny IG-1 (3 000 m), Gościejewice 1 (2 048 m), Wycisłowo IG-1 (3 160 m), Brońskon porausreiät 1, 2, 4, 5, 6, 7, 8, 9 ja 11 (2 206 –2 609 m)

6) Toiminnan aloittamispäivä:

Luvan kohteena olevat toimet aloitetaan 14 päivän kuluessa siitä päivästä, jolloin luvan myöntämistä koskevasta päätöksestä tulee lopullinen.

7) Luvan myöntämisen ehdot, erityisesti geologista ja kaivostoimintaa koskevan lain 49 x pykälän 1 momentissa tarkoitetun vakuusmaksun määrä, soveltamisala ja tapa ja, silloin kun se on perusteltua, lain 49 x pykälän 2 momentissa tarkoitetun vakuusmaksun määrä, soveltamisala ja tapa:

Hyväksytyn tarjouksen tehneen yrityksen on maksettava vakuus, joka kattaa lupaehtojen noudattamatta jättämisen tai puutteellisen noudattamisen sekä kaivostoiminnan lopettamisen rahoituksen, jos lupa päättyy, peruuntuu tai raukeaa. Kyseinen vakuus on annettava kaudelle, joka alkaa luvan myöntämisestä ja päättyy etsintä- ja hyödyntämisvaiheen loppuun. Vakuuden määrä on 100 000 PLN. Sen maksutavasta ja -ajasta säädetään geologista ja kaivostoimintaa koskevan lain 49 x pykälän 4 ja 5 momentissa.

8) Geologisten töiden, geologiset toimet mukaan luettuina, tai kaivostoimien vähimmäislaajuus:

Etsintä- ja hyödyntämisvaiheen suunniteltujen geologisten töiden vähimmäisohjelma on seuraava:

I vaiheen kesto: 12 kuukautta

soveltamisala: geologisten arkistotietojen tulkinta ja analysointi

II vaiheen kesto: 12 kuukautta

soveltamisala: seismisten 3D-tutkimusten teko

III vaiheen kesto: 24 kuukautta

soveltamisala: yhden porausreiän poraaminen enintään 3 000 m syvyyteen sekä pakollinen näytteenotto suunnitelluin välein

IV vaiheen kesto: 12 kuukautta

soveltamisala: saatujen tietojen analysointi

9) Kausi, jolle lupa myönnetään:

Luvan voimassaoloaika on 10 vuotta, joka sisältää

— viiden vuoden etsintä- ja hyödyntämisvaiheen, joka alkaa luvan myöntämispäivästä

— tuotantovaiheen, joka alkaa päivästä, jolloin investointipäätös on saatu.

10) Toimintaa sekä yleisen turvallisuuden, kansanterveyden, ympäristönsuojelun ja esiintymien järkevän hallinnan varmistamista koskevat erityisehdot:

Luvan työohjelman täytäntöönpano ei saa loukata maanomistajien oikeuksia, eikä se poista tarvetta noudattaa lainsäädännössä, erityisesti geologista ja kaivostoimintaa koskevassa laissa, säädettyjä vaatimuksia sekä maankäyttöä, ympäristönsuojelua, maatalousmaata ja metsiä, luontoa, vesiä ja jätteitä koskevia vaatimuksia.

Päätösluonnoksen ja geologisen tietopaketin arvioinnin yhteydessä Krobian kunta esitti vastalauseen etsintä- ja hyödyntämistyömaasta sen alueelle suunnitellun luvan osalta.

Hiilivetyjen etsintään, hyödyntämiseen ja tuotantoon liittyvissä toimissa on otettava huomioon erilaisista luonnonsuojelutoimista johtuvat rajoitukset. Niitä koskeva kartta on saatavilla ympäristönsuojelun pääosaston verkkosivustolla (http://geoserwis.gdos.gov.pl).

11) Kaivosoikeuksia koskevat mallisopimukset:

Mallisopimus on liitteenä.

12) Tiedot kaivosoikeuksia koskevan korvauksen määrästä:

Lesznon alueen kaivosoikeuksia koskeva vähimmäiskorvaus viiden vuoden peruskaudelta on 205 385,70 PLN (kaksisataaviisituhatta kolmesataakahdeksankymmentäviisi zlotya ja seitsemänkymmentä groszia) vuotta kohden. Vuotuinen korvaus kaivosoikeuksista, jotka koskevat mineraalien etsintää ja hyödyntämistä, on sidottu keskimääräiseen vuotuiseen kuluttajahintaindeksiin, joka on määritetty kaudelle, joka alkaa tämän sopimuksen tekohetkestä ja kattaa korvauksen maksupäivää edeltävän vuoden, sellaisena kuin kansallisen tilastokeskuksen johtaja sen julkistaa Puolan virallisessa lehdessä (Monitor Polski) (geologista ja kaivostoimintaa koskevan lain 49 h pykälän 3 momentin 12 kohta).

13) Tiedot vaatimuksista, jotka tarjousten ja tarjoajilta vaadittavien asiakirjojen on täytettävä:

1. Tarjouksissa on eriteltävä 1) tarjoajan nimi (toiminimi) ja rekisteröity toimipaikka 2) tarjouksen kohde ja sen alueen kuvaus, jonka lupa kattaa ja jolla kaivosoikeuksia käytetään 3) kausi, jolle lupa on myönnetty, etsintä- ja hyödyntämisvaiheen pituus sekä toimien aloittamispäivä 4) geologisten töiden, geologiset toimet mukaan luettuina, tai kaivostoimien tavoite, laajuus ja luonne sekä tiedot suunnitellun tavoitteen saavuttamiseksi tehtävistä töistä ja käytettävästä tekniikasta 5) geologisten töiden, geologiset toimet mukaan luettuina, aikataulu vuosiin jaoteltuna sekä niiden laajuus 6) geologista ja kaivostoimintaa koskevan lain 82 pykälän 2 momentin 2 kohdassa tarkoitetun geologisten toimien aikana tapahtuvan pakollisen näytteiden keruun laajuus ja aikataulu, porausnäytteet mukaan luettuina 7) tarjoajan oikeudet kiinteistöön (alueeseen), jolla suunnitellut toimet toteutetaan, tai oikeus toimintaan, jota yksikkö hakee 8) luettelo alueista, jotka kuuluvat luonnonsuojeluohjelmien piiriin; tämä vaatimus ei koske hankkeita, joiden osalta vaaditaan ympäristöolosuhteita koskeva päätös 9) tapa, jolla suunniteltujen toimien haitalliset ympäristövaikutukset estetään 10) tarjoajan saatavilla olevien geologisten tietojen laajuus 11) kokemus hiilivetyesiintymien etsinnästä ja hyödyntämisestä tai hiilivetyjen tuotannosta, millä varmistetaan turvallinen toiminta, ihmisten ja eläinten hengen ja terveyden suojelu sekä ympäristönsuojelu 12) tekniset valmiudet hiilivetyesiintymien etsintään ja hyödyntämiseen ja hiilivetyjen tuotantoon sekä erityisesti asianmukaiset tekniset, organisatoriset, logistiset ja henkilöstöresurssit 13) taloudelliset valmiudet, jotka tarjoavat riittävän takuun siitä, että hiilivetyesiintymien etsintään ja hyödyntämiseen ja hiilivetyjen tuotantoon liittyvät toimet toteutetaan, sekä erityisesti suunniteltujen toimien rahoituslähteet ja -menetelmät, mukaan luettuna omien varojen ja ulkoisen rahoituksen osuus 14) geologisten töiden, geologiset toimet mukaan luettuina, tai kaivostoimien toteuttamiseen ehdotettu tekniikka 15) ehdotus kaivosoikeuksia koskevaksi korvaukseksi, joka on vähintään tarjouskilpailua koskevassa ilmoituksessa määritetty rahamäärä 16) geologista ja kaivostoimintaa koskevan lain 49 x pykälän 4 momentissa tarkoitettu ehdotettu vakuuden muoto 17) jos useat yritykset tekevät tarjouksen yhdessä, siinä on eriteltävä a) kaikkien tarjoukseen osallistuvien yritysten nimet (toiminimet) ja rekisteröidyt toimipaikat b) toiminnanharjoittaja c) yhteistyösopimuksessa ehdotetut prosenttiosuudet geologisten töiden, geologiset toimet mukaan luettuina, kustannuksista.

2. Tarjouskilpailuun jätettyjen tarjousten on täytettävä tarjouskilpailua koskevassa ilmoituksessa annetut ehdot.

3. Tarjouksiin on liitettävä seuraavat asiakirjat: 1) näyttö tarjouksessa kuvatuista olosuhteista, erityisesti otteet asiaankuuluvista rekistereistä 2) todiste vakuuden maksamisesta 3) jäljennös päätöksestä, jolla vahvistetaan hyväksyntämenettelyn myönteinen tulos, kuten geologista ja kaivostoimintaa koskevan lain 49 a pykälän 17 momentissa säädetään 4) graafiset liitteet, jotka on laadittu kaivoskarttoja koskevien vaatimusten mukaisesti ja jotka osoittavat maan hallinnolliset rajat 5) kirjallinen sitoumus tarjota teknisiä resursseja tarjouskilpailuun osallistuvalle yritykselle, jos toisen yrityksen teknisiä resursseja käytetään luvan täytäntöönpanossa 6) kaksi jäljennöstä geologisia toimia koskevasta hankkeesta.

4. Tarjoajat voivat antaa tarjouksissaan oma-aloitteisesti lisätietoja tai liittää niihin muita asiakirjoja.

5. Tarjoajien toimittamien asiakirjojen on oltava alkuperäisiä tai niiden oikeaksi todistettuja jäljennöksiä, kuten hallintomenettelylaissa säädetään. Tämä vaatimus ei koske niiden asiakirjojen jäljennöksiä, jotka on liitettävä tarjouksiin ja jotka lupaviranomainen on laatinut.

6. Vieraskieliset asiakirjat on toimitettava yhdessä virallisen puolankielisen käännöksen kanssa.

7. Tarjoukset on toimitettava suljetussa kirjekuoressa tai suljetussa paketissa, jossa on tarjoajan nimi (toiminimi) ja tarjouskilpailun aihe.

8. Tarjousten jättämisen määräajan jälkeen toimitetut tarjoukset palautetaan tarjoajalle avaamattomina.

14) Tiedot vakuuden maksutavasta, vakuuden määrästä ja maksupäivästä

Tarjoajien on maksettava 1 000 PLN:n (tuhannen zlotyn) vakuus ennen tarjousten jättämisen määräajan päättymistä ympäristöministeriön tilille – NBP O/O Warsaw No 93 1010 1010 0006 3513 9120 0000.

IV JAKSO HALLINNOLLISET TIEDOT

IV.1) Tarjousten arviointikomitea

Lupaviranomainen nimittää tarjousten arviointikomitean hoitamaan tarjouskilpailun ja valitsemaan edullisimman tarjouksen. Komitean kokoonpanosta ja työjärjestyksestä säädetään hallituksen 28 päivänä heinäkuuta 2015 antamassa asetuksessa hiilivetyesiintymien etsintää ja hyödyntämistä ja hiilivetyjen tuotantoa koskevien lupien sekä hiilivetyjen tuotantoa koskevien lupien tarjouskilpailuista (Puolan lakikokoelma 2015, 1171 kohta). Tarjousten arviointikomitea laatii tarjouskilpailusta raportin, jonka lupaviranomainen hyväksyy. Yhdessä tarjousten ja tarjouskilpailuun liittyvien asiakirjojen kanssa raportti on avoin muille tarjouksia tehneille yksiköille.

IV.2) Lisäselvitykset

Kiinnostunut yksikkö voi pyytää lupaviranomaiselta seitsemän päivän kuluessa ilmoituksen julkaisusta selvityksiä tarjouksen yksityiskohdista. Lupaviranomainen julkaisee seitsemän päivän kuluessa pyynnön vastaanottamisesta selvitykset Biuletyn Informacji Publicznej -tiedotuslehdessä viranomaiselle kuuluvan hallintotoimiston sivustolla.

IV.3) Lisätiedot

Puolan geologiapalvelu on koonnut täydelliset tiedot tarjouskilpailun kohteena olevasta alueesta pakettiin Pakiet danych geologicznych, joka on saatavilla ympäristöministeriön tiedotuslehden verkkosivustolla (www.bip.mos.gov.pl) ja osoitteessa

Departament Geologii i Koncesji Geologicznych (geologian ja kaivosoikeuksien osasto) Ministerstwo Środowiska(ympäristöministeriö) ul. Wawelska 52/54 00–922 Warsaw PUOLA Puhelin +48 223692449 Faksi +48 223692460